শুধু মেসি নন, সার্জিও এগুয়েরো, কার্লোস তেভেজসহ দুনিয়া কাঁপানো বর্তমান আর্জেন্টাইন সুপার স্টাররা দীর্ঘ ২২ বছর আর্জেন্টিনাকে বড় কোন শিরোপা এনে দিতে পারেনি। দেশটি সর্বশেষ কোপা আমেরিকার শিরোপা জয় করেছিল ১৯৯৩ সালে। ২০০৫ সালের ১৭ আগস্ট হাঙ্গেরির বিপক্ষে বিরল পারফর্মেন্স দিয়ে আন্তর্জাতিক ফুটবলে অভিষেক ঘটে বার্সেলোনা তারকা মেসির। এরপর থেকে আন্তর্জাতিক ফুটবলে দেশকে বড় কোন সফলতা এনে দিতে না পারলেও নিজ ক্লাব বার্সেলোনার হয়ে অসাধারণ পারফর্মেন্স দেখিয়ে চারবার বিশ্ব ফুটবলের বর্ষসেরা খেলোয়ড়ের খেতাব জয় করেছেন মেসি। এ সময় ক্লাবের হয়ে তিনি চারবার চ্যাম্পিয়ন্স লীগ, সাত বার স্প্যানিশ লীগ এবং তিনবার কোপা দেল রের শিরোপা জয় করেছেন।